
O P A T R E N I E
MinistErstva  obrany

Slovenskej  republiky

z 9. augusta 2021 č. 2/2021,
ktorým sa mení

výnos Ministerstva obrany Slovenskej republiky

zo 4. decembra 2015 č. ÚLP-14-35/2015-OdL

o stupňoch vojenských vyznamenaní, podmienkach ich udeľovania 

a vyobrazení ich záväznej výtvarnej podoby
Ministerstvo obrany Slovenskej republiky podľa § 154 ods. 11 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov  ustanovuje:

Čl. I

Výnos Ministerstva obrany Slovenskej republiky zo 4. decembra 2015 č. ÚLP-14-35/ 2015-OdL o stupňoch vojenských vyznamenaní, podmienkach ich udeľovania a vyobrazení ich záväznej výtvarnej podoby (oznámenie č. 420/2015 Z. z.) sa mení takto:

1. V § 4 odsek 2 znie: 

„(2) Vojenskú medailu Za zranenie v boji možno udeliť profesionálnemu vojakovi, ak 
v súvislosti s plnením operačnej úlohy na území Slovenskej republiky alebo pri vyslaní mimo územia Slovenskej republiky došlo k  ujme na jeho zdraví, a to po

a) prvej ujme na zdraví s jedným pásikom na stuhe, 

b) druhej ujme na zdraví s dvomi pásikmi na stuhe, 

c) tretej ujme na zdraví s tromi pásikmi na stuhe.“.

2. V § 7 druhej vete sa vypúšťajú slová „zbraňou protivníka“. 
3. V § 9 ods. 3 sa vypúšťa slovo „vojenským“.

4. V prílohe prvom bode nad vyobrazením Medaily Za zranenie v boji sa slová „za prvé zranenie“ nahrádzajú slovami „za prvú ujmu na zdraví“, slová „za druhé zranenie“ sa nahrádzajú slovami „za druhú ujmu na zdraví“ a slová „za tretie zranenie“ sa nahrádzajú slovami „za tretiu ujmu na zdraví“.
Čl. II

Toto opatrenie nadobúda účinnosť 1. septembra 2021.

Jaroslav   N A Ď   v. r.
minister obrany

Slovenskej republiky

